text: থানচিতে শ্রমিকের লাশ - parbatyachattagram.com
  নীড় পাতা » বান্দরবান » থানচিতে শ্রমিকের লাশ
  থানচিতে শ্রমিকের লাশ
  নভেম্বর ১২, ২০১৪, ১১:৫১ পূর্বাহ্ন	বান্দরবান, ব্রেকিং 7 বার পড়া হয়েছে
  বান্দরবানের থানচিতে এক শ্রমিকের লাশ উদ্ধার করেছে পুলিশ। বুধবার সকালে জেলার দূর্গম আন্দারমানিক এলাকায় এই ঘটনা ঘটে।
  পুলিশ ও স্থানীয়রা জানায়, থানচি উপজেলার রেমাক্রি ইউনিয়নের আন্দারমানিক পাড়া এলাকায় নির্মাণ কাজের জন্য সহযোগীদের সঙ্গে উচু পাহাড়ে বাঁশ কাটতে যায় শ্রমিক আমান উল্লাহ (২২)। এসময় কোমরের সঙ্গে বাঁধা রশি হঠাৎ ছিড়ে গেলে পাহাড়ের উচু থেকে গভীর খাদে পড়ে গিয়ে ঘটনাস্থলেই মৃত্যু হয় শ্রমিক আমান উল্লাহ'র। খবর পেয়ে ঘটনাস্থল থেকে পুলিশ'সহ স্থানীয়রা শ্রমিকের লাশ উদ্ধার করেছে। নিহত শ্রমিক জেলার লামা উপজেলার বলাই পাড়ার মৃত আবুল কাশেমের ছেলে।
  এ বিষয়ে থানছি থানার ভারপ্রাপ্ত কর্মকর্তা (ওসি) উমর আলী জানান, আন্দারমানিক থেকে এক শ্রমিকের লাশ উদ্ধার করা হয়েছে। পাহাড়ে বাঁশ কাটতে গিয়ে পাহাড়ের উপর থেকে পড়ে গিয়ে তার মৃত্যু হয়েছে বলে ধারণা করা হচ্ছে। ময়না তদন্তের রিপোর্ট শেষে মৃত্যুর বিষয়টি নিশ্চিত হওয়া যাবে।